open-index/open-wikipedia-markdown huggingface dataset:
Knut Sydsæter

**Knut Sydsæter** (født 5. oktober 1937 i Oslo, død 29. september 2012 på Costa Blanca) var en norsk matematiker, kjent for sine lærebøker og bidrag til kontrollteoretisk økonomi.

Sydsæter var fra Lier, tok cand.mag. i 1960 og cand.real. i 1964 på avhandlingen *On the Gelfand–Neumark representation theorem for noncommutative B<sup>* </sup> algebras*. Sydsæter fortsatte som vitenskapelig assistent innen matematikk, før han meldte overgang til Sosialøkonomisk institutt, som universitetslektor fra 1965 til 1975, førsteamanuensis fra 1975 til 1984 og professor fra 1985 til 2007. Han gjestet Columbia University fra 1961 til 1962, Yale University fra 1970 til 1971, University of California, Los Angeles i 1983 og University of California, Berkeley fra 1988 til 1989, og hadde flere samarbeid med afrikanske universiteter i Etiopia og Zimbabwe og utgav sine bøker i disse land. Hans lærebøker er oversatt til 14 språk.

I sin nekrolog skrev daværende statsminister Jens Stoltenberg blant annet: «Knut Sydsæter var et enestående menneske og en fremragende matematiker. [...] Med faglig tyngde, engasjement og humør var han en både krevende og inspirerende foreleser. Han åpnet døren inn til matematikkens verden. Han viste at matematikk er et språk som gjør det mulig å forklare kompliserte sammenhenger på en enkel måte. [...] Selv om Sydsæter også var en dyktig forsker, har nok den norske statsforvaltningen først og fremst dratt nytte av hans innsats for å høyne matematikkforståelsen blant økonomistudenter. Han lærte oss at også relativt enkle matematiske metoder kan være kraftfulle midler til å forstå den mangslungne verden vi lever i, og til å sortere de utfordringene vi kan stå overfor i en økonomi som den norske.»

Den andre utgaven av *Matematisk analyse* var den første boken på norsk som var satt i TeX.

## Bibliografi
* 
* 
* 
* 
* 
* 

Bibliografien er ikke fullstendig.

## Referanser


## Eksterne lenker
* 
* 
* UiO, Økonomisk institutt: Professor Knut Sydsæter in memoriam
DB Schenker

**DB Schenker** er et tysk logistikk- og transportkonsern med 72 000&nbsp; ansatte og 2000 kontorer i over 140 land. Siden desember 2007 er selskapet en del av Deutsche Bahn og representerer ett av konsernets tre merkenavn sammen med DB Bahn og DB Netze.

Schenkerkonsernet utfører logistikk- og transportoppdrag innen landtransport, fly- og sjøfrakt samt andre logistikktjenester. DB Schenker Logistics var tidligere et datterselskap, men er idag (2014) en forretningsenhet i konsernet. 

## Schenker i Norge
Den norske delen av selskapet, **Schenker AS**, har ca. 1300 ansatte ved 30 terminaler og hovedkontoret i Norge.

Oppdragene i Norge og mellom Norge og utlandet er frakt av pakker, stykkgods, partigods, temperaturregulert gods og annet gods mellom næringsdrivende eller mellom næringsdrivende og private.

Schenker innland var den første transportbedriften i Norge som ble miljøsertifisert etter den internasjonale standarden 14001 (1998). Fra 1.1.2007 ble hele Schenker AS miljøsertifisert. Schenker er Kvalitetssertifisert etter NS - EN ISO-9001 2008. Selskapet er også sertifisert etter NS – EN ISO-9001 2008. 

### Historikk
I Norge starter i historien om Schenker i 1916 da Einar Sundbye etablerer sin spedisjonsforretning i Kristiania (Oslo). Den internasjonale delen av Schenker er det svenske Bilspedition. I 1998 ble det svenske Bilspedition kjøpt opp av det tyske Schenker og året etter slått sammen med Schenker under navnet Schenker-BTL – som senere ble endret til Schenker AS. Tidligere Linjegods AS, som i dag er en del av Schenker, har bakgrunn i stykkgodsavtalen (1970) mellom NSB og NRF (Norges Rutebileierforbund) og Godssentralen som drev de største terminalene utenom NSB-systemet. Linjegods ble dannet 15. september 1972 med følgende eiere: NSB (47,5 prosent) og NRF (47,5 prosent) og Thagaard Investment (5 prosent). 1. januar 1973 ble NSB og Rutebilselskapenes terminaler slått sammen. Linjegods hadde da til sammen 70 terminaler og 4500 ekspedisjonssteder og 3000 ansatte. Eierforholdet ble senere endret ved at NSB og Rutegods – senere TI (Transport Invest) eide 50 % hver fra 1980. Svenske Bilspedition kom etter hvert også inn på eiersiden (20 prosent), og NSB og Transportinvest (TI) med 40 prosent hver. I 1992 solgte NSB seg ut av Linjegods. TI eide da 67 prosent og Bilspedition 33 prosent. Bilspedition kjøpte seg også opp i TI og eide nesten 43 prosent av aksjene der. I 2005 solgte TI resten av sine aksjer til Schenker, som i mellomtiden hadde kjøpt opp svenske Bilspedition, og var selv blitt kjøpt av de tyske statsbanene Deutsche Bahn. Fra 1. januar 2007 heter selskapet Schenker AS. DB Schenker har hovedkontor i Essen, Tyskland.

## Referanser




## Eksterne lenker
*
Wadai

**Wadai** (også *Uadai* eller *Ouaddai*) var et kongedømme i Afrika, øst for Tsjadsjøen.

Riket oppstod på 1500-tallet. På 1600-tallet ble riket invadert fra øst av Abd al Karim som skapte et dynasti og et sultanat.
Mr. Bass Man

**'«Mr. Bass Man»**' er en noveltysang, skrevet av Johnny Cymbal. Han var født i Skottland, men flyttet senere til Canada og så til USA

14. desember 1962, i Mirasound Studios i New York City, spilte Cymbal inn «Mr. Bass Man» med Ronnie Bright fra The Valentines som basstemme. Den ble utgitt på singlen Kapp K-503X i USA i januar 1963. «Mr. Bass Man» ble arrangert og dirigert av Alan Lorber. Produsent var Allen Stanton. B-siden var «Sacred Lovers Vow». 

«Mr. Bass Man» er Cymbals signatursang. Den er en hyllest til basstemmene på mange plater fra 1950- og 1960-årene.

## Andre versjoner
*The Andrews Sisters. Utgitt på LP-platen *The Andrews Sistes Present* (Dot DLP-25529 (stereo) og DOT DLP-3529 (mono) i 1963
*John Entwistle. Utgitt som andre spor på hans tredje solo-LP, *Rigor Mortis Sets In* (Track Record 2406&nbsp;106) i 1973.
*The Holy Modal Rouders. Utgitt som «Mr. Spaceman» på LP-platen *The Holy Modal Rouders* (Prestige PR&nbsp;7451) i 1964, etter at medlemmet, Steve Weber, endret teksten for å passe deres stil
*Sha Na Na. Utgitt på LP-platen, *Havin' an Oldies Party with Sha Na Na*, i 1980

## Versjoner på fransk
*Den ble spilt inn med fransk tekst av Henri Salvador og utgitt i Frankrike som «Monsieur Bom Bom».
*Gilles Brown skrev en annen fransk tekst. Den hadde tittelen «Monsieur La Basse». Brown spilte inn sangen selv i Quebec, Canada. Den ble utgitt på singlen Jeunesse J-4009.

## Norsk verjson
Philip A. Kruse har skrevet en norsk versjon. Hans norske tittel er «Innta bassene».

### Innspilling
*Kara fra Sahara. Utgitt på CD-platen *[[Kara fra Sahara (album)|Kara fra Sahara]]* (Barneselskapet BSCD&nbsp;1006) i 1997.

## Listeplasseringer
«Mr. Bass Man» ble en umiddelbar hit verden over. Den lå blant annet som # 16 på den amerikanske Billboard Hot 100-listen, som # 1 i Japan og Argentina samt på Top 5 i Storbritannia.

## Kilder
*Songfacts | Mr. Bass Man by Johnny Cymbal
Andreas Arntzen (advokat)

**Andreas Arntzen** (født 1. juni 1928, død 21. mai 2012) var en norsk advokat. 

Han er mest kjent som forsvarer for Arne Treholt i Treholt-saken i 1985 sammen med Ulf Underland og Jon Lyng.

Andreas Arntzen var sønn av Sven Arntzen og far til Wenche Elizabeth Arntzen.

## Referanser
Alfagress

**Alfagress** (*Macrochloa tenacissima* eller *Stipa tenacissima*) er en type steppegress som vokser i Sør-Frankrike, Korsika, Balearene, Den iberiske halvøy og Nord-Afrika. Det benyttes som stoppingsmateriale i møbler, på grunn av dets egenskap i å beholde sin spenst.

Gresset kan også brukes flettet og sammensydd som *såler* i en spesiell sandal- eller skotype, i Norge kalt *[[espadrillos]]* eller *espedrilles*.

## Referanser


## Eksterne lenker
*
Institutt for biologi (NTNU)

**Institutt for biologi** (*IBI*) ved NTNU hører fra 1. januar 2017 inn under  Fakultet for naturvitenskap. Instituttet er ansvarlig for forskning og utdanning innen biologi, og tilbyr studier på bachelor-, master- og PhD-nivå. Instituttet er lokalisert i Realfagbygget på Gløshaugen i Trondheim.

Forskningen og undervisningen ved instituttet foregår hovedsakelig innen feltene akvakultur, etologi, evolusjon, fysiologi, immunologi, marinbiologi, miljøtoksikologi, naturressursforvaltning, nevrobiologi, populasjonsgenetikk og økologi. Den økologiske faggruppen overlapper med det tverrfaglige Senter for biodiversitetsdynamikk, som er lokalisert ved Institutt for biologi.

Som en følge av fusjonen mellom NTNU, Høgskolen i Sør-Trøndelag (HiST), Høgskolen i Gjøvik (nå: NTNU i Gjøvik) og Høgskolen i Ålesund (nå: NTNU i Ålesund), ble det til dels store endringer i institutt- og fakultetsstrukturen ved NTNU fra 1. januar 2017. Dette berørte i liten grad Institutt for biologi. Virksomheten videreføres i et institutt med samme navn under Fakultet for naturvitenskap. 
__NOTOC__
## Historie
Instituttet ble opprettet i 1959 som *Biologisk institutt* ved Norges lærerhøgskole. Det kunne flytte inn i egne lokaler på Rosenborg i 1960. Senere samme år ble instituttet delt i *Botanisk institutt* og *Zoologisk institutt*. Fra 1984 var instituttene organisert under et nyopprettet matematisk-naturvitenskapelig fakultet ved Den allmennvitenskapelige høgskole. Ved dannelsen av NTNU i 1996 ingikk de to biologiske instituttene først i Fakultet for kjemi og biologi. Med ferdigstillingen av Realfagbygget i 2000 flyttet instituttene fra Rosenborg til Gløshaugen. To år senere ble fakultet utvidet med fysikk og materialteknologi, samtidig med at Botanisk og Zoologisk institutt igjen ble slått sammen til *Institutt for biologi*. Instituttet var organisert under Fakultet for naturvitenskap og teknologi til 2017. 

## Litteratur
* 

## Referanser


## Eksterne lenker
* Instituttets nettsider
Polaråret 1909

## Ekspedisjoner

### Arktis
*Frederick Cooks nordpolsekspedisjon 1907–09.
*Robert Pearys nordpolsekspedisjon 1908–09.
*Walter Wellmans tredje forsøk på å nå Nordpolen med luftskipet «America».
*Alabamaekspedisjonen 1909–12 til nordøst-Grønland, ledet av Ejnar Mikkelsen, for å finne de omkomne fra Danmarkekspedisjonen.
*Gunnar Isachsens vitenskapelige ekspedisjon innleder årlige norske ekspedisjoner til Svalbard.

### Antarktis
*Nimrod-ekspedisjonen 1907–09 under ledelse av Ernest Shackleton til McMurdo-sundet.
*Charcots andre antarktisekspedisjon 1908–10 under ledelse av franskmannen Jean-Baptiste Charcot til Antarktishalvøya.
*I den antarktiske hvalfangstsesongen 1908–09 opererer to landstasjoner, sju hvalkokerier og 16 hvalbåter. Fangsten var 2440 hval.
*I den antarktiske hvalfangstsesongen 1909–10 opererer seks landstasjoner, åtte hvalkokerier og 37 hvalbåter. Fangsten var 6099 hval.

## Begivenheter og etableringer
*9. januar – Ernest Shackleton setter ny sørlig rekord på 88°23' S, ca. 180 kilometer fra Sørpolen.
*17. januar – Edgeworth David når den magnetiske sørpol.
*6. april – Robert Peary hevder å ha nådd Nordpolen på denne datoen. Bedriften har senere blitt reist i tvil.

## Oppdagelser og vitenskapelige resultater
* Jean-Baptiste Charcot oppdager Marguerite Bay.

## Fødsler
*27. januar – Carl R. Eklund, amerikansk ornitolog, geolog og polarforsker.

## Dødsfall
*

## Referanser


## Litteratur
*
*
Darren Criss

**Darren Everett Criss** (født 1987) er en amerikansk skuespiller, komponist og artist, kjent som Blaine Anderson fra TV-serien *Glee* og teaterkompaniet StarKid Productions, hvor han blant annet spilte Harry Potter i *A Very Potter Musical*.
 
I 2012 debuterte han på Broadway som hovedrollen i *How To Suceed In Business Without Really Trying*.

## Referanser

## Eksterne lenker
* 
*
Genacol

**Genacol** er et canadisk selskap som selger kosttilskudd med samme navn.

Genacol markedsføres som et kosttilskudd som tilfører kroppen proteinet kollagen, og stimulerer kroppen selv til å produsere de fem ulike typer kollagen kroppen trenger. Sentralt i markedsføringen fremkommer påstander om at tusenvis av personer har blitt kurert fra kroniske smerter ved å benytte Genacol. På selskapets nettsider poengteres det imidlertid at disse påstandene ikke er verifisert, og at produktene ikke er ment å behandle eller forebygge noen sykdommer eller lidelser.

Statens legemiddelverk har gått kritisk ut mot markedsføringen av Genacol i Norge, og uttaler at de medisinske påstandene som fremsettes om produktenes effekt er ulovlige.

## Referanser
Bryan Cranston

**Bryan Cranston** (født 1956) er en amerikansk skuespiller, manusforfatter og regissør. Han er best kjent for sin rolle som Hal i komedien *[[Malcolm in the Middle]]* og som Walter White i dramaserien *[[Breaking Bad]]*. Han er også kjent for sin tilbakevendende rolle som Tim Whatley i TV-serien *[[Seinfeld]]*.

Cranston begynte sin skuespiller-karriere etter college, hovedsakelig i lokale og regionale teatre, før han begynte ved Granada Theatre i San Fernando Valley. Cranston hadde jevnlige filmopptredener siden slutten av 1980-tallet, hovedsakelig i mindre roller. Han var også med i forskjellige reklamer og engelsk dubbing av japansk anime. Cranston var med i såpeoperaen *Loving* fra 1983 til 1985, og han spilte i den kortlivede serien *Raising Miranda* i 1988. Cranstons største rolle før *Malcolm in the Middle* var da han spilte astronaut Buzz Aldrin i serien *Fra Jorden til Månen* som ble sendt på HBO.

I 1998 dukket han opp i Steven Spielbergs *[[Saving Private Ryan]]* som en enarmet militær offiser. Fra 1994 til 1997 hadde han en tilbakevendende rolle som Dr. Tim Whatley, Jerrys tannlege i TV-serien *Seinfeld*. I 1999 fikk han en annen tilbakevendende rolle, denne gangen på CBS sin serie *[[Kongen av Queens]]* som Doug Heffernans irriterende nabo, Tim Sacksky. I 2000 fikk Cranston sin mest kjente rolle som Hal i TV-serien *Malcolm in the Middle*. Cranston regisserte også flere episoder av *Malcolm in the Middle* og fikk tre Emmy-nominasjoner for sine prestasjoner i serien. Cranston spilte rollen som Hal i episoden «I take you Quagmire» i serien *[[Family Guy]]* der han dreper sin kone Lois med en kjøleskapdør på grunn av hennes uopphørlige babling, og dermed «frigjør» seg selv og barna deres.

Cranston skrev og regisserte *filmen Last Chance* fra 1999. Cranston hadde en gjesterolle i serien *[[How I Met Your Mother]]*, der han spiller hovedpersonen Ted sin motbydelige medarbeider og tidligere sjef Hammond Druthers. Han ga stemmen til Jim Gordon i den animerte *Batman: Year One*.

Cranston er gift med Robin Dearden, som han møtte på settet til serien *Airwolf* (1984). De har en datter, Taylor Dearden Cranston (født 1993). Han er en ivrig fan av Los Angeles Dodgers. Da han mottok sin tredje Emmy Award som beste hovedrolleinnehaver i en dramaserie, takket han sin kone og datter og fortalte dem at han «elsket dem mer enn baseball». Han er bosatt i Albuquerque, New Mexico.

## Filmografi (utvalg)
* 2011 Contagion
* 2011 Drive
* 2011 Det er aldri for sent, Larry Crowne
* 2012 John Carter
* 2012 Rock of Ages
* 2012 Operasjon Argo
* 2012 Madagaskar 3: Full rulle i Europa
* 2012 Total Recall
* 2016 Kung Fu Panda 3
* 2017 The Upside
* 2017 Last Flag Flying
* 2018 Isle of Dogs

## Referanser


## Eksterne lenker
* 
* 
* Bryan Cranston discusses ''Breaking Bad'' at AMCtv.com
* Bryan Cranston at Emmys.com
Kara fra Sahara (album)

***Kara fra Sahara*** er et norsk musikkalbum med Kara fra Sahara. Innspilt i Oslo lydstudio høsten 1997. Det ble utgitt i 1997. Albumets betegnelse er Barneselskapet BSCD&nbsp;1006.

## Personale
*Mikkel Jakkeson – elgitar, vokal
*Bjørn Brum-Bjørnsen – bassgitar
*Raggen Ulveus – trommer
*Mel H. – vokal, perkusjon
*Steinar Larsen – bandleder
*Philip A. Kruse – produsent

## Sporliste
#«Kara fra Sahara» («Hound Dog») (Jerry Leiber-Mike Stoller/Bjørn Lindquist)
#«Tamagotchi» («Stupid Cupid») (Neil Sedaka-Howard Greenfield/Bjørn Lindquist)
#«Dataspill» («Personality» (Lloyd Price-Harold Logan/Bjørn Lindquist)
#«Hej jåla» («Hey Paula») (Ray Hildebrand/Bjørn Lindquist)
#«Inta bassene» («Mr. Bass Man») (Johnny Cymbal/Philip A. Kruse)
#«Det er hans kyss» («The Shoop Shoop Song (It's in His Kiss)») (Rudy Clark/Philip A. Kruse)
#«De bare maser» («Under the Boardwalk») (Arthur Resnick-Ken Young/Bjørn Lindquist)
#«Bootleg og  platå» («These Boots Are Made for Walkin'») (Lee Hazlewood/Bjørn Lindquist)
#«Har'ke pengene jeg trenger» («See You Later, Alligator») (Robert C. Guidry/Bjørn Lindquist)
#«Er'e hjul igjen» («On the Road Again») (Willie Nelson/Bjørn Lindquist)
#«My Boy Lollipop» (Morris Levy-Johnny Roberts/Philip A. Kruse)
#«Noe så dumt» («Somethin' Stupid») (Carson C. Parks/Arne Bendiksen)

## Eksterne lenker
*
Anne Lene Melheim

**Anne Lene Melheim** (født i 1970 i Oslo) er en norsk arkeolog. 

## Akademisk karriere
Melheim tok hovedfag i arkeologi ved Universitetet i Oslo i 2001 med avhandlingen *Gjennom ild og vann. Graver og depoter som kilde til [[kosmologi]] i [[bronsealderen]] i Øst-Norge*. I perioden 2002-05 var hun universitetslektor ved IAKH. I 2005 ble hun innvilget forskningsstipend fra Universitetet i Oslo. Fra høsten 2011 er Melheim ansatt som postdoktor ved IAKH i samarbeid med Gôteborgs Universitet. 

## Doktorgrad
Den 7. februar 2012 disputerte hun for graden Ph.D. i arkeologi med avhandlingen *Recycling ideas. Bronze Age metal production in southern Norway*, der hun diskuterer mulighetene for produksjon av bronse på basis av lokale råstoffer i norsk bronsealder.

## Forfatter
*Austvoll, Knut Ivar; Eriksen, Marianne Hem; Fredriksen, Per Ditlef; Melheim, Anne Lene; Prøsch-Danielsen, Lisbeth & Skogstrand, Lisbeth (ed.) (2020). *Contrasts of the Nordic Bronze Age : Essays in honour of Christopher Prescott.* Brepols.  ISBN 9782503588773
*Melheim, Anne Lene; Glørstad, Håkon & Glørstad, Ann Zanette Tsigaridas (ed.) (2016). *Comparative Perspectives on Past Colonisation, Maritime Interaction and Cultural Integration.* Equinox Publishing.  ISBN 9781781790489
*Melheim, Anne Lene & Sand-Eriksen, Anette (2020). Rock art and trade networks: From scandinavia to the italian alps. *Open Archaeology.*  ISSN 2300-6560. . doi: 10.1515/opar-2020-0101
*Ling, Johan; Hjärthner-Holdar, Eva; Grandin, Lena; Stos-Gale, Zofia; Kristiansen, Kristian; Melheim, Anne Lene; Artioli, Gilberto; Angelini, Ivana; Krause, Rüdiger & Canovaro, Caterina (2019). Moving metals IV: Swords, metal sources and trade networks in Bronze Age Europe. *Journal of Archaeological Science: Reports.*  ISSN 2352-409X.  26 . doi: 10.1016/j.jasrep.2019.05.002
*Melheim, Anne Lene; Grandin, Lena; Persson, Per-Olof; Billström, Kjell; Stos-Gale, Zofia; Ling, Johan; Williams, Alan; Angelini, Ivana; Canovaro, Caterina; Hjärthner-Holdar, Eva & Kristiansen, Kristian (2018). Moving metals III: Possible origins for copper in Bronze Age Denmark based on lead isotopes and geochemistry. Journal of Archaeological Science.  ISSN 0305-4403.  96, s 85- 105 . doi: 10.1016/j.jas.2018.04.003

## Referanser
Lokalprodusert mat

**Lokalprodusert mat**, er matvarer som er dyrket, avlet eller fremstilt innen «rimelig avstand» fra der de konsumeres. Et annet tilsvarende uttrykk er **kortreist mat**.

Det finnes ingen klar definisjon på hva som er *lokal* eller *kortreist*. Norges Bondelag omtaler alt som er produsert i Norge som *kortreist mat*. På engelsk brukes ofte begrepet "100 mile diet" av folk som ønsker å spise lokalprodusert mat. 

Begrepet har blitt popularisert på 2000-tallet som del av tanken om at matforbruk bør foregå på en energivennlig måte, der unødig transport regnes for sløsing. Lokal eller nasjonal matproduksjon blir også sett i sammenheng med beredskap i tilfelle langvarige kriser.

Lokalprodusert mat blir brukt i markedsføring av restauranter og reiseliv. 

Lokalprodusert kan også sees som motsetning til bruk av sentralkjøkken med distribusjon til institusjoner med nedlagte kjøkkener.  

## Referanser
Republikanernes caucus i Iowa i 2012

**Republikanernes caucus i Iowa i 2012** var et caucus innenfor det republikanske partiet i USA, som fant sted i delstaten Iowa den 3. januar 2012. Caucuset innledet nominasjonsprosessen av republikanernes presidentkandidat under Presidentvalget i USA 2012. Iowa sender 28 delegater til republikanernes nominasjonsmøte, hvorav 25 stod til valg som *projected candidates*, mens 3 er såkalte *unprojected delegates*. Caucuset i Iowa er ikke bindene.

Per 3. januar 2012 var det 614&nbsp;913 registrerte republikanere i Iowa. Oppslutningen ved valget var 19,8 % av den stemmeberettigede befolkningen.

Valget ble vunnet av tidligere senator Rick Santorum fra Pennsylvania med 24,56 % av stemmene, mens guvernøren Mitt Romney fra Massachusetts kom på andreplass med 24,54 % og en margin på bare 34 stemmer. Representanten Ron Paul kom på tredjeplass med 21,4 % av stemmene. Valgene var blant de tetteste i historien. Journalisten Jennifer Jacobs i *[[Des Moines Register]]* kalte det for «tidsaldrenes døde løp» (*a tie for the ages*).

## Offisielt resultat

## Referanser
Paul Owren

**Paul Arnor Owren** (født 27. august 1905 på Fåberg, 4. september 1990 i Oslo) var en prisbelønt norsk lege, kjent for å ha oppdaget Faktor V, et protein som er viktig for koagulering.

Etter examen artium 1924 ved Lillehammer videregående skole og cand.med. 1931, var han praktiserende lege på Lillehammer og drev fra 1936 til 1939 med revefarming, før han gikk til Rikshospitalet, fra 1949 som overlege. Her oppdaget han i sine studier av «Mary» en Faktor V (et protein), som var viktig for normal koagulering, de fire første (I-IV) oppdaget på tidlig 1900-tall av Paul Morawitz. Det tidlige arbeidet her ble dr.med. i 1947 på avhandlingen *The coagulation of blood. Investigations on a new clotting factor*. Owrens sykdom er en sjelden bløder-sykdom som skyldes mangel på faktor V.

Owren ble professor i 1949 og utviklet en kontrollmetode («trombotest») for å anslå sjansene for hjerteinfarkt, som vakte internasjonal begeistring. Den ble kommersialisert gjennom Nycomed. Den såkalte «TT-metoden» var i bruk i mange tiår. Han fikk en større forskergruppe («stall Oowren») stod bak Rikshospitalens nye tromboseinstitutt fra 1956 som var det første i sitt slag i verden. Han ledet det til 1963. I en årrekke avholdt man de årlige Owrenforelesningen samme sted.

Han var kongefamiliens lege fra 1949 og fulgte Kong Olav på hans reiser frem til 1983. Før hans død i 1991, døde Owren i 1990, og det ble i 1992 satt opp et innkjøpsfond på 1 million kroner for Lillehammer bys malerisamling.

## Utmerkelser
* Det Norske Videnskaps-Akademi innvalgt 1943
* Anders Jahres medisinske pris 1969 «for hans banebrytende forskning over koagulasjonsmekanismen»
* St. Olavs Orden 1969

## Referanser
Ta Khmau

**Ta Khmau** (khmer: ក្រុងតាខ្មៅ), bokstavelig: "svart bestefar") er hovedstaden i provinsen Kandal sentralt i Kambodsja. Byen ligger ca 11 km sør for Phnom Penh. Byen er delt inn i 6 bydeler (*Sangkat*) og 20 landsbyer (*Phum*).
Geirmund Skeie

**Geirmund Skeie** (født 26. april 1947 i Trondheim) er en norsk psykiater. Han ble i 2010 tildelt Kongens fortjenstmedalje i gull for sitt arbeid for og med mennesker med psykisk utviklingshemning.

Skeie avla medisinsk embetseksamen i 1972 og ble godkjent spesialist i psykiatri i 1980. Fra 1980 var han overlege ved HVPU i Hedmark og fortsatte i tilsvarende funksjoner (bl.a. som overlege ved Sanderud sykehus habiliteringstjeneste for voksne funksjonshemmede) fram til han gikk av med pensjon i 2009, da som seksjonsoverlege i Voksenseksjonen ved Habiliteringstjenesten i Hedmark, Sykehuset Innlandet. Fra 2009 har han vært tilknyttet NAKU – Nasjonalt kompetansemiljø om utviklingshemning.

Skeie har hatt en sentral posisjon innen sitt fagfelt og har vært en av dem som har bidratt til at det i dag finnes en spesialisthelsetjeneste for mennesker med psykisk utviklingshemning. Han har vært medlem av spesialistkomiteen for psykiatri og var i 1990-91 medlem av rettsikkerhetsutvalget som under ledelse av Mona Røkke utredet rettssikkerhet for mennesker med psykisk utviklingshemning. Han var en av initiativtagerne til spesialistforeningen Medisinsk forening for intellektuell (psykisk) utviklingshemning og habilitering (stiftet under navnet Medisinsk forening for mental retardasjon og habilitering) og var foreningens leder fra stiftelsen i 1982 til 2009.

Da han ble tildelt Kongens fortjenstmedalje i gull sa konstituert fylkesmann Sylvia Brustad at Skeie «har vært en foregangsmann som har betydd mye for mennesker med utviklingshemninger» og hun viste til at han «introduserte nye arbeidemetoder, som brukermedvirkning, opplæring av helsepersonell og samhandling».

## Bibliografi
* 
* 
* 
* 
## Referanser


## Eksterne lenker

* NAKU – Nasjonalt kompetansemiljø om utviklingshemning
Norman I. Platnick

**Norman Ira Platnick** (1951– 2020) var en amerikansk araknolog som var ansatt ved American Museum of Natural History, hvor han særlig arbeidet med edderkopper. I 1973 tok han doktorgrad (ph.d.) ved Harvard University.

Platnick beskrev flere tusen arter av edderkopper fra ulike steder i verden. Fra mer primitive mygalomorfe edderkopper, som flere nordamerikanske edderkopper i gruppen *[[Mecicobothriidae]]*, til mer avanserte edderkopper, i slekten *Lampona* (*[[Lamponidae]]*) fra Australia.

Platnick ledet the World Spider Catalog, et nettsted som holder oversikt over alle de nær 42&nbsp;000 edderkopparter i verden. Katalogen er eneste gyldig kilde for beskrevne arter av edderkopper i verden. For dette svært omfattende arbeidet fikk han i 2007 Bonnet Award, en ærespris som bærer navnet til naturforskeren Pierre Bonnet. Prisen ble utdelt av International Society of Arachnology.

## Noen publikasjoner
* 1973 – Platnick, N. I. *A Revision of the North American Spiders of the Family Anyphaenidae*.  Ph.D. (doktorgradsavhandling), Harvard University
* 1990 – Platnick, N. I. *Spinneret Morphology and the Phylogeny of Ground Spiders (Araneae, Gnaphosoidea).* American Museum Novitates 2978 (1990): 1-42. pdf (33Mb)
* 1991 – Platnick, N. I., J. A. Coddington, R. R. Forster, and C. E. Griswold. *Spinneret Morphology and the Phylogeny of Haplogyne Spiders (Araneae, Araneomorphae).* American Museum Novitates 3016 (1991): 1-73. pdf (50Mb)
* 1998 – Platnick, N. I. *Advances in Spider Taxonomy 1992-1995, with Redescriptions 1940-1980.* New York Entomological Society (1998): 976 pp.
* 1999 – Griswold, C. E., J. A. Coddington, N. I. Platnick, and R. R. Forster. *Towards a Phylogeny of Entelegyne Spiders (Araneae, Araneomorphae, Entelegynae).* Journal of Arachnology 27 (1999): 53-63. pdf 
* 1999 – Dimensions Of Biodiversity: Targeting Megadiverse Groups (from: Cracraft, J. & Grifo, F.T. (eds.) (1999). The Living Planet In Crisis – Biodiversity Science and Policy. *Columbia University Press*.
* 2000 – Platnick, N. I. *A Relimitation and Revision of the Australasian Ground Spider Family Lamponidae (Araneae: Gnaphosoidea).* Bulletin of the American Museum of Natural History 245 (2000): 1-330. www, sammendrag – pdf
* 1979 – Willis John Gertsch and Norman I. Platnick: *A revision of the spider family Mecicobothriidae (Araneae, Mygalomorphae).*  American Museum novitates 2687 sammendrag – pdf

## Referanser


## Eksterne lenker
* Norman I. Platnick - American Museum of Natural History
* World Spider Catalog
2Gether

**2gether** er norsk musikkduo som ble dannet i 1996 av Eivind Riseth fra Os i Østerdalen og Anne May Riseth fra Andøya i Vesterålen. Hver for seg har de lang tid i musikkbransjen, hovedsakelig innenfor dansemusikk. 2gether har base i Oslo, men spiller til dans over hele landet og har et repertoar på rundt 400 låter.

## Diskografi
* 2001: *2Gether 4ever* (14 spor)
* 2009: *Sommernatt i Froland* (Busk Records, 12 spor)
* 2010: *Spor i sand (Busk Records, 12 spor)*
* 2012: *Se en regnbue* (14 spor)
* 2014: *[[Det var då]]*

### Singler
**En hyllest til [[Therese Johaug]]* (2011)
**Therese* (2011)

## Referanser


## Eksterne lenker
* 2Gethers nettside
* På dansefot 2gether, NRK 14. oktober 2009
Happy hour

**Happy hour** er en engelskspråklig markedsføringsbetegnelse for en tid på døgnet når en bar selger rabattert alkoholholdig drikke. Ett mulig opphav til betegnelsen er den amerikanske marinen, der *happy hour* i 1920-årene var en forhåndsdefinert forlystelsestime ombord i skip da bokse- og brytekamper fant sted, med det formål å lette på stressfølelsen ved å være til sjøs over lengre tid.

Happy hour er i dag vanlig i barer og restauranter mandag til torsdag, gjerne sent på ettermiddagen mellom klokken 16 og 20. Det er vanlig å innføre happy hour for å tiltrekke kunder på et tidspunkt som gjerne ellers er stille.

I noen land er happy hour forbudt.

I Norge er happy hour lov på steder med skjenkebevilling (serveringssteder).

## Referanser
Nikolaj Coster-Waldau

**Nikolaj Coster-Waldau** (født 27. juli 1970 i Rudkøbing) er en dansk skuespiller. Han fikk sin utdannelse ved Statens Teaterskole i København i 1993, og hans gjennombrudd i dansk film kom i 1994 med *Nattevakten* (*Nightwatch*). Han spilte detektiv John Amsterdam på Fox TV-serien *New Amsterdam*. Han opptrådte også som Frank Pike i 2009 Fox TV-filmen *Virtuality*, som opprinnelig var tenkt som en kort TV-serie. Fra april 2011 til 2019 spilte han rollen som Jaime Lannister i HBO-serien *[[Game of Thrones]]*.

## Privat

Coster-Waldau bor i Danmark med sin kone, en grønlandsk skuespiller og tidligere Miss Grønland, Nukâka Motzfeldt, og deres to små døtre Safina og Philippa.

## Filmografi
* *[[Nattevagten]]*  (1994)
* *Bent* (1997)
* *Nattens engel* (1998)
* *Vildspor* (1998)
* *Antenneforeningen* (1999)
* *[[Misery Harbour]]*  (1999)
* *Lock, Stock…* (2000)
* *På fremmed mark* (2000)
* *[[Black Hawk Down]]* (2001)
* *[[Enigma (film)|Enigma]]*  (2001)
* *Manden bag døren* (2003)
* *[[My Name Is Modesty]]*  (2003)
* *Rembrandt* (2003)
* *[[Wimbledon (film)|Wimbledon]]*  (2004)
* *Den gode strømer* (2004)
* *[[The Headsman]]*  (2005)
* *[[Kingdom of Heaven]]*  (2005)
* *[[Firewall]]* (2006)
* *[[Supervoksen]]* (2006)
* *Underbar och älskad av alla* (*Wonderful and loved by everyone*, 2006)
* *De unge år: Erik Nietzsche sagaen del 1* (*The Early Years: Erik Nietzsche part 1*, 2007)
* *[[Assassin in Love]]*  (2007)
* *[[Kautokeino-opprøret (film)|Kautokeino-opprøret]]*  (2008)
* *[[New Amsterdam (TV-serie)|New Amsterdam]]*  (2008)
* *[[Himmerland (film)|Himmerland]]*  (2008)
* *Virtuality* (2009)
* *[[Ved Verdens Ende]]*  (2009)
* *[[Hodejegerne (film)|Hodejegerne]]*  (2011)
* *[[Game of Thrones (TV-serie)|Game of Thrones]]*  (2011–2019)
* *Mama* (2013)
* *[[The Other Woman (2014)|The Other Woman]]*  (2014)
* *[[Gods of Egypt]]* som Horus (2016)
* *[[Small Crimes]]* (fra 2017)
* *[[Domino (2019)|Domino]]* (fra 2019)

## Referanser


## Eksterne lenker
*
LPGA-touren 2012

**LPGA-touren 2012** er en serie golfturneringer arrangert av Ladies Professional Golf Association (LPGA).
Mycastor

***Mycastor*** er en slekt av dagsommerfugler som tilhører familien Riodinidae.

## Utseende
Små til middelsstore (vingespenn 20-30 millimeter) sommerfugler. Oversiden er mørkbrun med et kileformet, snøhvitt tverrbånd som er bredt bakerst på bakvingen, men ender i en spiss omtrent midt på forvingen. Den bakerste delen av dette båndet er ofte oransje.

## Levevis
Disse sommerfuglene lever i skog, gjerne tropisk regnskog.

## Utbredelse
Slekten er utbredt i Sør-Amerika.

## Systematisk inndeling
Artene ble tidligere regnet til slekten *[[Nymphidium]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** Slekten *Mycastor* Callaghan, 1983
***************** *[[Mycastor leucarpis]]* (Stichel, 1925) -Brasil
***************** *[[Mycastor nealces]]* (Hewitson, 1871) – Brasil og Fransk Guyana
***************** *[[Mycastor scurrilis]]* (Stichel, 1929) – Peru

## Kilder
* Brower, A.V.Z. (2011) *Mycastor* på *Tree of life* http://tolweb.org/Mycastor/
* Penz, C.M. & P.J. DeVries (2006) Systematic position of *Apodemia paucipuncta* (Riodinidae) and a critical evaluation of the nymphidiine tramilla. Zootaxa 1190: 1-50. http://www.mapress.com/zootaxa/2006f/z01190p050f.pdf

## Eksterne lenker
* 
* Bilde av ''Mycastor nealces'' (litt foreløpig bestemt)
Hypophylla

***Hypophylla*** er en slekt av dagsommerfugler som tilhører familien Riodinidae.
## Utseende
Små til middelsstore (vingespenn 25-40 millimeter), mørke sommerfugler. Hannene er på oversiden mørke med en blålig glans, bakre del av bakvingene er gjerne lysere, hvit eller gul.
Hunnene er gråbrune, gjerne med et hvitt tverrbånd i forvingen.

## Levevis
Disse sommerfuglene lever i skog, gjerne tropisk regnskog.

## Utbredelse
Slekten er utbredt i Mellom-Amerika og det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** Slekten *Hypophylla* Boisduval, 1836
***************** *[[Hypophylla argenissa]]* (Stoll, [1790]) – Costa Rica og Colombia
***************** *[[Hypophylla caldensis]]* Callaghan, [2001] – Colombia
***************** *[[Hypophylla florus]]* (Staudinger, 1887) – Venezuela og Ecuador
***************** *[[Hypophylla idae]]* Callaghan, [2001] – Colombia
***************** *[[Hypophylla lasthenes]]* (Hewitson, 1870) – Nicaragua og Panama.
***************** *[[Hypophylla martia]]* (Godman, 1903) – Costa Rica og Colombia
***************** *[[Hypophylla sudias]]* (Hewitson, [1858]) – Mexico, Panama og Colombia
***************** *[[Hypophylla zeurippa]]* Boisduval, [1836] – Mexico og Panama

## Kilder
* Brower, A.V.Z. (2011) *Hypophylla* på *Tree of life* http://tolweb.org/Hypophylla/
* Callaghan, C.J. (2001) The genus *Hypophylla* Boisduval, 1836 (Riodinidae) with descriptions of new taxa. Journal of the Lepidopterists' Society 54: 119-130. http://peabody.research.yale.edu//jls/pdfs/2000s/2000/2000-54(4)119-Callaghan.pdf
* Markku Savela's Lepidoptera and some other life forms: Sjekkliste over artene. Hentet 6.2. 2012
* Butterflies of America – *Hypophylla sudias* http://butterfliesofamerica.com/hypophylla_s_sudias.htm 

## Eksterne lenker
*
Ramgarh (distrikt)

**Ramgarh** (hindi: रामगढ़ जिला) er et distrikt i den indiske delstaten Jharkhand. Distriktets hovedstad er Ramgarh Cantonment. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 44,13 % av befolkningen.

Barn i alderen 0 til 6 år utgjorde 13,76 % i 2011 mot 18,64 % i 2001. Antallet jenter i den alderen per tusen gutter er 926 i 2011 mot 953 i 2001. 

## Referanser


## Eksterne lenker
*
Mind Your Head

***Mind Your Head*** er debutalbumet til Odd Einar Nordheim, utgitt i 2001. Dette er hans første plate som soloartist.

## Sporliste

*«Never Without»
*«Self Control»
*«Lost And Found»
*«Heroine»
*«Hands»
*«No One Is Leaving»
*«Stay»
*«Last Day Of June»
*«Free Me»
*«The Longest Time»
*«Mind Your Head»

## Eksterne lenker
*
Hallonympha

***Hallonympha*** er en slekt av dagsommerfugler som tilhører familien Riodinidae.

## Utseende
Larvene er korte og brede, med lange, utstående hår. Hodet og det bakerste kroppsleddet er mørkbrune. Dette leddet bærer noen blanke, klubbeformede vedheng.

## Levevis
Disse sommerfuglene lever på tropisk savanne.
Larvene til *Hallonympha paucipuncta* lever på en rekke forskjellige planter (minst 19 arter fra 10 ulike familier), men alltid sammen med maur i slekten *[[Crematogaster]]* som steller og passer på dem.

## Utbredelse
Slekten er utbredt i Sør-Amerika.

## Systematisk inndeling
Artene ble inntil 2006 regnet til slekten *[[Adelotypa]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** Slekten ***Hallonympha*** Penz & DeVries, 2006
***************** *[[Hallonympha eudocia]]* (Godman & Salvin, 1897)
***************** *[[Hallonympha paucipuncta]]* (Spitz, 1930)

## Kilder
* Brower, A.V.Z. (2011) *Hallonympha* på *Tree of life* http://tolweb.org/Hallonympha/
* Kaminski, L.A. (2008) Polyphagy and obligate myrmecophily in the butterfly *Hallonympha paucipuncta* (Lepidoptera: Riodinidae) in the Neotropical cerrado savanna. Biotropica 40: 390-394.
* Penz, C.M. & P.J. DeVries (2006) Systematic position of *Apodemia paucipuncta* (Riodinidae) and a critical evaluation of the nymphidiine tramilla. Zootaxa 1190: 1-50. http://www.mapress.com/zootaxa/2006f/z01190p050f.pdf

## Eksterne lenker
* 
* Bilde av ''Hallonympha paucipuncta'', larve
Justin Berfield

**Justin Tyler Berfield** (født 1986) er en amerikansk skuespiller, manusforfatter og produsent som er best kjent for sin rolle som Reese, den nest eldste broren i den populære TV-serien Malcolm in the Middle. 

Berfield er yngre bror av Lorne Berfield som også er skuespiller. Berfield er jødisk. Han kjøpte og senere solgte huset som tidligere var eid av Jessica Simpson og Nick Lachey. Som fem-åring opptrådte Berfield for første gang på TV i en kaffe-reklame. Han dukket opp i flere titalls reklamer allerede som barn. Hans TV-debut kom i den kortlivede serien The Good Life (1994) hvor han spilte mot Drew Carey. Året etter, i en alder av ni år var Berfield blant 3000 unge skuespillere som ble testet for Star Wars Episode I: The Phantom Menace, men denne rollen gikk til Jake Lloyd. 

Flere TV-opptredener fulgte med opptredener i Hardball, The Mommies og The Boys Are Back. Hans første langvarige rolle på TV var som Ross Malloy i TV-serien Unhappily Ever After (1995–1999), der han spilte i over hundre episoder. I 2000 fikk han rollen som Reese i serien Malcolm in he Middle. Berfield dukket opp i til sammen 151 episoder av denne serien, og med innspillingen av den hundrede episoden ble han den yngste skuespilleren i filmhistorien som dukket opp i 100 episoder av to forskjellige TV-serier. Berfield hadde en gjesteopptreden i TV-serien Sons of Tucson i 2010. 

## Tidligere liv
Berfield ble født 25. februar 1986 i Agoura Hills, California, av Gail Berfield (født Stark) og Eric «Rick» Berfield og er den yngste broren til skuespilleren Lorne Berfield. Berfield er jødisk. 

## Referanser


## Eksterne lenker
* 
* 
* 
*  Official website
Bokhylle

En **bokhylle** er et møbel som er beregnet til å holde flere hyller til bøker, permer og ark. 

## Eksterne lenker
*
Nattbord

Et **nattbord** er et lite bord eller skap designet for å stå ved siden av en seng eller et annet sted i et soverom. 

Før man fikk innendørs vannklosetter, var den viktigste funksjonen til nattbordet å inneholde en potte. Som et resultat, var tidlig nattbord ofte små skap, noen ganger utstyrt med en skuff, og vanligvis inneholder en lukket lagringsplass under dekket av ett eller flere dører. Et annet begrep noen ganger gitt til slike skap var dostol.

Moderne nattbord er vanligvis små nattbord, ofte med en skuff. De brukes ofte til å støtte elementer som kan være nyttige i løpet av natten, for eksempel en lampe, vekkerklokke, mobiltelefon, bøker, prevensjonsmidler, et glass vann, medisiner, eller en bærbar datamaskin.

## Eksterne lenker
*
Audun Storset

**Audun Storset** (født 1982) er en norsk musiker som var gitarist i bandet Silence the Foe og senere i bandet The Lionheart Brothers.
## Referanser


## Eksterne lenker
* www.myspace.com/lionheartbrothers
Kaare Langlo

**Kaare Langlo** (1913–1985) var en norsk meteorolog.

Han vokste opp i Bergen som sønn av finansborgermester Einar Olsen og hans kone Borghild. Han tok morens slektsnavn Langlo i 1944.

Han ble cand.real. ved Universitetet i Oslo i 1941 og dr.philos. i 1953 på en avhandling om sammenhengen mellom ozonlaget og meteorologiske forhold. Han studerte ved Nordlysobservatoriet fra 1940 til 1943. I 1944 var han ved Christian Michelsens Institutt og i 1945 ved Met Office i London. Fra 1943 arbeidet han ved Meteorologisk institutt i Oslo.

Han spilte en sentral rolle i oppbyggingen av Verdens meteorologiorganisasjon (WMO), der han var ansatt fra 1952 til 1975, sist som visegeneralsekretær, og i internasjonale programmer som World Weather Watch og Global Atmospheric Research Programme. Da han gikk for aldersgrensen i FN-systemet, kom han tilbake til Meteorologisk institutt, først som spesialrådgiver, deretter som direktør fra 1978 til 1983.

Kaare Langlo ble utnevnt til ridder av 1. klasse av St. Olavs Orden i 1975 for sin innsats for den internasjonale meteorologiske samarbeidet.

## Referanser
Niululing-demningen

**Niululing-demningen** er en demning med vannkraftverk i elva Wanquan på Hainan-øya i det sørlige Folkerepublikken Kina, 39 km sørvest for byen Qionghai. Arbeidet med demningen ble ferdigstilt i 1976. Ved igangsettelse hadde vannkraftverket en kapasitet på 40 MW fordelt på 2 x 20 mw enheter. 

Demningen er en betongdekket gravitasjonsdam, som er 341 meter lang og 90,5 meter høy. 

## Se også
* Liste over verdens største vannkraftverk
Songtao-demningen

**Songtao-demningen** er en demning med vannkraftverk i elva Nandu på Hainan-øya i det sørlige Folkerepublikken Kina, 20 km sørøst for byen Danzhou. Arbeidet med demningen ble ferdigstilt i 1969. Ved igangsettelse hadde vannkraftverket en kapasitet på 20 MW fordelt på 2 x 10 mw enheter. 

Demningen er en betongdekket gravitasjonsdam, som er 760 meter lang og 80,7 meter høy. Den tjener også formål som irrigasjon og flomkontroll.

Dammen skaper det største vannspeilet på Hainan, og det nest største reservoaret i Kina, med hele 58,66 km², med mer enn 100 øyer. Vannvolumet er på hele 3&nbsp;070 millioner km³.

## Se også
* Liste over verdens største vannkraftverk

## Eksterne lenker
Joiceya praeclarus

***Joiceya praeclarus*** er en dagsommerfugl som tilhører familien Riodinidae.

## Levevis
Denne sjeldne arten blir vurdert som sterkt truet.

## Utbredelse
Denne arten er utbredt i Brasil (Mato Grosso).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** *Joiceya praeclarus* Talbot, 1928

## Kilder
* Brower, A.V.Z. (2011) *Joiceya* på *Tree of life* http://tolweb.org/Joiceya_praeclarus/
* Markku Savela's Lepidoptera and some other life forms: Sjekkliste over artene. Hentet 6.2. 2012

## Eksterne lenker
*
Holzminden

**Holzminden** er en by i Niedersachsen i Tyskland. Byen hadde  innbyggere i 2011 og er administrasjonssenter for Landkreis Holzminden. Byen ligger rett med elven Weser. Holzminden ligger rett med grensen til den mest folkerike tyske delstaten, Nordrhein-Westfalen. Etter endt soning bodde Nikolaus der livet ut. Valget om å bo der henger mye med at han ikke ble arkebussert, da den groveste anklagen mot ham ikke lot seg bevise.

## Bilder

Holzminden weserufer.jpg|Gamlebyen ved Weser
Holzminden Amtsgericht.JPG|Byretten


## Referanser


## Kilder
*Pionierkameradenschaft Holzminden: Ein historischer Blick auf die Entstehungsgeschichte der Stadt Holzminden (pdf) Besøkt 12. april 2015

## Eksterne lenker
*
Stephen Hopkins (Mayflower)

**Stephen Hopkins** (Ca. 1581–1644) var en engelsk handelsmann og garver og en av passasjerene på skipet «Mayflower» i 1620. Han slo seg ned i Plymouth-kolonien i USA.

Hopkins var med i en gruppe passasjerer kalt «The Strangers» av pilegrimsfedrene, fordi de ikke var en del av deres religiøse menighet. Hopkins var ombord på et skip på vei til Virginia med forsyninger da det gikk på et skjær og kantret under et kraftig uvær. Det var 150 passasjerer, mannskap og en hund ombord på skipet da det strandet i nærheten av Bermuda. Hopkins og de overlevende fra skipet tilbrakte ni måneder på Bermuda, hvor de bygde to mindre skip. De skipbrudne skal ha kommet seg til Virginia, hvor kilder sier at Hopkins oppholdt seg i to år før han returnerte til England.

Hopkins-familien regnes som en av de første familiene fra Virginia. Hans første kone døde i 1613 i Hursley i England, mens Hopkins var på reise. Han giftet seg for andre gang i London den 19. februar 1617.

Hopkins hadde totalt 10 barn.

## Referanser


## Eksterne lenker
* Stephen Hopkins of the ''Mayflower''
* Stephen Hopkins First encounter marker
* MayflowerHistory.com page on Stephen Hopkins
* Stephen Hopkins in the Records of the 17th Century
* Last Will and Testament of Stephen Hopkins at The Plymouth Colony Archive Project
Gezhendemningen

**Gezhen-demningen** er en demning med vannkraftverk i elva Changhua på Hainan-øya i det sørlige Folkerepublikken Kina, 34 km øst for byen Dongfang. Arbeidet med demningen ble ferdigstilt i 2009. Ved igangsettelse hadde vannkraftverket en kapasitet på 80 MW fordelt på 2 x 40 mw enheter. 

Demningen er en betongdekket gravitasjonsdam, som er 1&nbsp;092 meter lang og 34 meter høy. 

## Se også
* Liste over verdens største vannkraftverk
Subjektivisme

**Subjektivisme** er en filosofisk oppfatning som viser til at all kunnskap og all vurdering er bestemt av jegets bevissthet (den personlige oppfatning). Meningen **kan** derfor benekte muligheten av en upartisk (objektiv) kunnskap om virkeligheten. Ideen om at universet opptrer/styres fra bevisstheten i motsetning til bevisstheten opptrer/styres fra universet.

## Se også
* Sensualisme
* Objektivisme